**Tilskudd til integrering i kultur- og fritidsaktiviteter.**

Midlene skal brukes til integrering i kultur- og fritidsaktiviteter. Prosjekter som er rettet mot barn og unge, likeså prosjekter med vekt på flerkulturelt fellesskap, vil bli prioritert.

Tilskudd kan innvilges til lag/foreninger eller institusjoner i Modum kommune. Kommunale enheter kan søke om støtte til samarbeidsprosjekt med lag/foreninger i Modum. Det kan søkes om tilskudd til innkjøp av utstyr til utlån.

Det kommunale tilskuddet skal ikke overstige 75 % av kostnadssummen (inkludert egeninnsats). Søknadsfrist vår 2016 er 15. april og høst 2016 er 1. september.

Søknaden skal inneholde en kort beskrivelse, framdriftsplan og et enkelt budsjett.

Tiltaket skal igangsettes og gjennomføres i løpet av 2016.

Tilskuddet utbetales som forskudd. Det skal leveres inn enkelt regnskap knyttet til bruken av tildelte midler innen utgangen av januar 2017. Bilag skal ikke sendes inn, men oppbevares.

Det gis ikke støtte til: Drift av ordinære/eksisterende tiltak, ordinære lønnskostnader eller praksisplasser, tiltak som ikke foregår i Modum, reisestøtte, personlig utstyr, underskuddsgaranti, kommersielt baserte tiltak, politisk og religiøs aktivitet, morsmålsopplæring.

Ved spørsmål ta kontakt med kultursjef Per Aimar Carlsen, mobil: 91315795, e-post: per.aimar.carlsen@modum.kommune.no

Søknad sendes:

Modum kommune
Boks 38
3371 Vikersund

E-post: post@modum.kommune.no